光山謠
作者：張耒
朝代：宋

paragraphs: 艤舟淮南望新息，天遣清淮限南北。
崎嶇細路入光山，野色蒼凉秋日白。
八月穫稻田無水，蚱蜢羣飛稻乾死。
危橋絕澗聞水聲，喧喧汲水爭瓶罌。
昏昏落日銜遠山，鳥啼車轍未得閒。
縣公吳生我世舊，爲我烹羊酤斗酒。
燈前醉飽紛就眠，五更開門星滿天。
長年他鄉心惘然，遠途辛勤難具言。